**Podmienky prijatia dieťaťa na povinné predprimárne vzdelávanie do spádovej materskej školy v zriaďovateľskej pôsobnosti Mesta Pezinok**

vychádzajú z ustanovenia § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

**Riaditeľka spádovej materskej na základe podanej prihlášky spolu s potvrdením o zdravotnej spôsobilosti** od všeobecného lekára pre deti a dorast, ktoré obsahuje aj údaj o povinnom očkovaní; v prípade, že týmto dieťaťom bude dieťa so špeciálnymi výchovno-vzdelávacími potrebami priloží rodič aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast

**prednostne prijíma na povinné predprimárne vzdelávanie dieťa**, ktoré dosiahlo vek päť rokov k 31.8.2023 a súčasne má:

a) trvalý pobyt v meste Pezinok v príslušnej spádovej materskej škole

1. alebo je v meste Pezinok umiestnené v zariadení na základe rozhodnutia súdu;
2. napovinné predprimárne vzdelávanie môže byť prijaté aj mladšie dieťa**,** ak súčasne s prihláškou predloží aj súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast.

**Dieťa ktoré** dosiahlo vek päť rokov k 31.8.2023 a **už dochádza do materskej školy,** absolvuje povinné predprimárne vzdelávanie v stávajúcej materskej škole **bez podávania prihlášky**. Prihlášku **aj s lekárskym potvrdením podávajú zákonní zástupcovia dieťaťa iba v prípade ak chcú, aby ich dieťa absolvovalo povinné predprimárne vzdelávanie v inej materskej škole.**

**Prijímanie 3 aŽ 4-ročných detí do materskej školy**

(nepovinné predprimárne vzdelávanie) sa uskutočňuje na základe podanej prihlášky spolu s potvrdením o zdravotnej spôsobilostiod všeobecného lekára pre deti a dorast, ktoré obsahuje aj údaj o povinnom očkovaní; v prípade, že týmto dieťaťom bude dieťa so špeciálnymi výchovno-vzdelávacími potrebami priloží rodič aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast. Pre tieto deti neplatia spádové materské školy.

Deti ktoré majú trvalý pobyt v meste Pezinok budú prijímané prednostne a to podľa veku (od najstarších).

Ostatné deti sa prijímajú do naplnenia kapacít materských škôl.

Ak zostane voľná kapacita a umožnia to prevádzkové pomery materskej školy, môžu byť výnimočne prijaté aj 2,5-ročné deti s trvalým pobytom v meste Pezinok.